text: [{"text_idx": "#000000", "text": "Please go to the Instagram Feed settings page to create a feed."}, {"text_idx": "#000001", "text": "NSI\u0301 2007: Gullveitsla a\u0301 50 a\u0301ra f\u00f8\u00f0ingardegnum"}, {"text_idx": "#000003", "text": "Leygardagin 19. oktober i\u0301 1996 er avgerandi fo\u0301tbo\u0301ltsdystur vi\u00f0 L\u00f8kin i\u0301 Runavi\u0301k. NSI\u0301 sp\u00e6lir i\u0301mo\u0301ti EB/Streymi um at flyta upp i\u0301 bestu deild\u00adina. A\u0301\u00f0renn dystin er NSI\u0301 fremst i\u0301 kappingini, men bara tvey stig framman fyri EB/Streym, sum kann yvirha\u0301la NSI\u0301 vi\u00f0 at vinna si\u0301\u00f0sta dystin i\u0301 Runavi\u0301k. Vinnarin flytir beinlei\u00f0is upp. Nummar tvey skal sp\u00e6la um upp- og ni\u00f0urflyting mo\u0301ti n\u00e6stni\u00f0asta li\u00f0num um eitt pla\u0301ss i\u0301 bestu deildini."}, {"text_idx": "#000004", "text": "I\u0301 bestu deildini hevur NSI\u0301 veri\u00f0 ofta fyrr. Fyrstu fer\u00f0 er i\u0301 1976, men ste\u00f0gurin er stuttur, ti\u0301 teir tapa allar 12 dystirnar og fara ni\u00f0ur aftur i\u0301 2. deild. Onnur royndin i\u0301 1979 hilnast eitt li\u0301ti\u00f0 sindur betur. Teir tapa 10 dystir og sp\u00e6la fy\u0301ra javnar, men tey fy\u0301ra stigini eru ikki no\u0301g miki\u00f0 til at sleppa undan ni\u00f0urflyting\u00adini."}, {"text_idx": "#000005", "text": "Mi\u0301nir vi\u00f0sp\u00e6larar la\u0301tast eisini sum einki, ta\u0301 i\u00f0 vit hava tapt. Sjabbi\u00f0 um, at ta\u00f0 er stuttligt bara at vera vi\u00f0, festir r\u00f8tur. Avrikini eru onganti\u0301\u00f0 heilhuga\u00f0"}, {"text_idx": "#000006", "text": "NSI\u0301 er ikki aftur at si\u0301ggja i\u0301 bestu deildini fyrr enn i\u0301 1984, og hesafer\u00f0 eydnast at halda s\u00e6r uppi. A\u0301ri\u00f0 eftir gongur eitt vet betri, og NSI\u0301 endar nummar seks, og b\u00e6\u00f0i i\u0301 1986 og 1987 endar NSI\u0301 a\u0301 fjo\u0301r\u00f0a pla\u0301ssi. Li\u00f0i\u00f0 er gott hesi a\u0301rini og vinnur eisini steypakappingina i\u0301 1986, men i\u0301 1988 gongur gali\u00f0. I\u0301 einum heilt o\u0301vanliga t\u00f8ttum botnstri\u0301\u00f0i stendur NSI\u0301 eftir vi\u00f0 Svartaperi og endar a\u0301 10. og aftasta pla\u0301ssi vi\u00f0 14 stigum \u2013 bert tvey stig f\u00e6rri enn VB heilt uppi a\u0301 6. pla\u0301ssi."}, {"text_idx": "#000007", "text": "Me\u00f0an B71 i\u0301 1989 gongur si\u0301na sigurs\u00adgongd i\u0301 bestu deildini, er vo\u0301n\u00adbroti\u00f0 sto\u0301rt a\u0301 Ska\u0301lafj\u00f8r\u00f0inum, ti\u0301 NSI\u0301 megnar ikki at flyta upp aftur beinan\u00advegin. Ta\u00f0 gera teir i\u0301 1990, men \u00f8ll 90-a\u0301rini livir NSI\u0301 eina um\u00adleyp\u00adandi tilveru vi\u00f0 fleiri upp- og ni\u00f0ur\u00adflyt\u00ading\u00adum. Skjo\u0301tt f\u00e6r NSI\u0301 or\u00f0 a\u0301 seg sum eitt felag vi\u00f0 go\u0301\u00f0um u\u0301rslitum i\u0301 yngru deild\u00adunum, men sum ikki megnar at gera seg veruliga galdandi millum teir vaksnu, ho\u0301ast sp\u00e6laratilfari\u00f0 til ti\u0301\u00f0ir er b\u00e6\u00f0i no\u0301gv og gott. Og ofta missir NSI\u0301 sp\u00e6larar til onnur fel\u00f8g, har teir standa seg v\u00e6l. Niclas Johannesen, Su\u0301ni Fri\u0301\u00f0i Johannesen og Djo\u0301ni Nols\u00f8e Joensen eru try\u0301 d\u00f8mi um NSI\u0301-arar, sum gerast f\u00f8royameistarar vi\u00f0 \u00f8\u00f0r\u00adum fel\u00f8gum i\u0301 1990-unum. Eitt fjo\u0301r\u00f0a d\u00f8mi er Jens Martin Knudsen."}, {"text_idx": "#000008", "text": "\u2013 Jo\u0301han Nielsen kemur inn vi\u00f0 ein-um heilt \u00f8\u00f0rum hugbur\u00f0i. Hann var \u00f8giliga avgj\u00f8rdur um, hvussu skift-ingar-ru\u0301mi\u00f0 skuldi si\u0301ggja u\u0301t. Hann kom inn vi\u00f0 Nenad Stankovic, Jo\u0301nhard Frederiksberg, Hjalgri\u0301m Eltt\u00f8r, Anderson... og teir yngru fingu eis-ini ein st\u00f8rri leiklut, sigur Jens Martin Knudsen."}, {"text_idx": "#000009", "text": "\u2013 Har kom eitt lyft i\u0301 2002, ta\u0301 vit vunnu steypakappingina, men ta\u00f0 var kanska eitt sindur a\u0301\u00f0renn v\u00e6nta\u00f0, og vit mistu so li\u0301kasum luftina i\u0301 2005 og 2006, og ta\u0301 kendi eg \u00f8giliga ty\u0301\u00f0iliga a\u0301 m\u00e6r, at her skal okkurt meira til, sigur O\u0301li Hansen og heldur fram: \u2013 Ta\u00f0 si\u0301ggja vit so i\u0301 2007 vi\u00f0 ti\u0301 leist-inum, sum ta\u0301 var\u00f0 valdur. Alt var heil-hjarta\u00f0 fra\u0301 ta\u0301 kappingara\u0301ri\u00f0 byrja\u00f0i til ta\u00f0 var li\u00f0ugt. Nu\u0301 var einki sum \u00e6t summarferia longur, og vit fo\u0301ru eis-ini at venja oftari."}, {"text_idx": "#000010", "text": "Ta\u00f0 var nokk meiningin, eg skuldi sp\u00e6la bakkur i\u0301 2007, og Po\u0301l Thorsteinsson og O\u0301li skuldu vera i\u0301 mi\u00f0verjuni, men Po\u0301l bleiv so skaddur, og eg fo\u0301r i\u0301 mi\u00f0verjuna. Har bleiv eg verandi, og Po\u0301l kom so inn a\u0301 h\u00f8gra bakk, ta\u0301 hann kom aftur"}, {"text_idx": "#000011", "text": "Eingin vil siga ta\u00f0 hart, men tey sum hyggja v\u00e6l eftir, si\u0301ggja, at NSI\u0301 legg\u00adur no\u0301gv fyri til 2007. Nu\u0301 ver\u00f0ur fari\u00f0 eftir ti\u0301 heilt sto\u0301ra, og ta\u00f0 byrjar longu a\u0301\u00f0renn a\u0301rsskifti\u00f0, ta\u0301 fysiski venjarin Kristian Ludvi\u0301k Dam ver\u00f0ur kny\u0301ttur at ho\u0301pinum."}, {"text_idx": "#000014", "text": "Hug at fara a\u0301 flog"}, {"text_idx": "#000015", "text": "I\u0301 fj\u00f8lmi\u00f0lunum eru teir i\u0301 NSI\u0301 \u00f8giliga jar\u00f0bundnir og har ver\u00f0ur ikki tosa\u00f0 um naka\u00f0 meistaraheiti. Ta\u00f0 h\u00f8vdu sp\u00e6lararnir avtala\u00f0 si\u0301na\u0301millum, og tann avtalan helt. Sum li\u00f0skipari sigur O\u0301li Hansen onganti\u0301\u00f0 meira enn, at NSI\u0301 tekur ein dyst i\u0301senn, og skjo\u0301tt ver\u00f0a or\u00f0ini vi\u0301\u00f0agitin um alt landi\u00f0. Men aftan a\u0301 grei\u00f0a sigurin i\u0301 G\u00f8tu stend\u00adur a\u0301 at halda beinini a\u0301 j\u00f8r\u00f0ini. O\u0301li Hansen minnist v\u00e6l kensluna ta\u0301."}, {"text_idx": "#000016", "text": "\u2013 Og so mangla\u00f0i bara hesin eini sig\u00adurin, og ta\u0301 byrja\u00f0i eg at bli\u0301va nerv\u00f8s\u00adur! Ti\u0301 eg kendi ta\u00f0, sum um ov no\u0301gv\u00adir leikarar nu\u0301 fo\u0301ru at taka ov l\u00e6tt upp a\u0301 ta\u00f0 og hugsa, at hetta ER komi\u00f0 i\u0301 hu\u0301s. Onkur byrja\u00f0i at tosa um, at vit skuldu hava eina sto\u0301ra vespu vi\u00f0, onkur tosa\u00f0i um gullslips \u2013 nei, gakk avsta\u00f0 vi\u00f0 tykkum! Ta\u00f0 skal ONGIN vespa, ONKI slips, onki naka\u00f0 koma her, nu\u0301 fara vit inn a\u0301 v\u00f8llin at sp\u00e6la dystin! Solei\u00f0is minnist eg ta\u00f0, sigur gamli li\u00f0skiparin, sum royndi at halda fokus b\u00e6\u00f0i fyri seg sja\u0301lvan og li\u00f0\u00adfelag\u00adarnar."}, {"text_idx": "#000017", "text": "Aftara krossbandi\u00f0 reyk, men ta\u00f0 ma\u0301tti eg tiga um, ti\u0301 ta\u00f0 ma\u0301tti ikki koma u\u0301t. Ta\u00f0 skuldi so li\u0301ti\u00f0 til fyri at fa\u0301a hetta go\u0301\u00f0a umhv\u00f8rvi\u00f0 at krakelera"}, {"text_idx": "#000018", "text": "Jens Martin Knudsen leggur afturat: \u2013 Eg haldi ikki, at try\u0301sti\u00f0 um at siga naka\u00f0 alment nakranti\u0301\u00f0 var st\u00f8rri enn beint ta\u0301. Men ta\u00f0 hja\u0301lpti so \u00f8giliga v\u00e6l at hava Jo\u0301han Nielsen sum venj\u00adara, ti\u0301 hann var i\u0301sakaldur. Hetta var bara ein ann\u00adar dagur i\u0301 hansara fo\u0301t\u00adbo\u0301lts\u00adkarrieru. Og so hev\u00f0i hann ein upp aftur ro\u0301ligari mann afturat s\u00e6r i\u0301 Paula Poulsen. Har var bara \u201cno fuzz\u201d yvir\u00adh\u00f8vur."}, {"text_idx": "#000019", "text": "Seinasti dysturin i\u0301 Klaksvi\u0301k er veitslu\u00addystur vi\u00f0 li\u0301t. Allur vi\u00f0\u00adhalds\u00adskarin vi\u00f0 Guliganz a\u0301 odda er komin i\u0301 Dju\u0301pu\u00admy\u0301ru at fagna f\u00f8roya\u00admeist\u00adarunum, sum enda kappingara\u0301ri\u00f0 vi\u00f0 at sp\u00e6la 2-2 mo\u0301ti KI\u0301. Mo\u0301ti endanum ver\u00f0ur Jens Martin Knudsen skiftur u\u0301t, og ta\u00f0 skilst a\u0301 \u00f8llum br\u00f8gdum, at nu\u0301 hevur gamli ma\u0301lma\u00f0urin gj\u00f8rt si\u0301na skyldu \u2013 hann kann leggja handsk\u00adar\u00adnar fra\u0301 s\u00e6r vi\u00f0 go\u0301\u00f0ari samvitsku."}, {"text_idx": "#000020", "text": "Les alla 18 si\u0301\u00f0ur longu greinina um minniliga meistaraheiti hja\u0301 NSI\u0301 i\u0301 ELLIVU #4 \u2013 Keyp bla\u00f0i\u00f0 i\u0301 handlum kring landi\u00f0 \u2013 ella bi\u0301legg her, og fa\u0301 bla\u00f0i\u00f0 beint i\u0301 postkassan!"}, {"text_idx": "#000021", "text": "Um h\u00f8vundin /Emil L. Jacobsen"}, {"text_idx": "#000022", "text": "HEIDI SEVDAL: \u201cFo\u0301lk halda seg kunna siga hvat sum helst vi\u00f0 meg\u201d"}, {"text_idx": "#000023", "text": "\u201cGazza knallar m\u00e6r ein upp a\u0301 kjaftin\u201d"}, {"text_idx": "#000024", "text": "Skriva ta\u00f0 tu\u0301 vilt leita eftir og try\u0301st a\u0301 Enter"}]